open-index/open-wikipedia-markdown huggingface dataset:
Gemini 12

**Gemini 12** (virallisesti **Gemini XII**) oli NASAn Gemini-avaruusohjelman 10. miehitetty lento. Avaruuslento laukaistiin matkaan Cape Canaveralista 11. marraskuuta 1966 kello 20:46:33 UTC Titan II Gemini kantoraketilla. Paluulento laskeutui Atlantiin 15. marraskuuta 1966 kello 19:21:04 UTC. Avaruuslento oli Yhdysvaltain 18. miehitetty lento ja kaikkien aikojen 26. avaruuslento (mukaan lukien yli 100 km:n ylittäneet X-15 -lennot). Lennon kokonaiskesto oli 3 päivää, 22 tuntia, 33 minuuttia.

## Miehistö
*James "Jim" Arthur Lovell (2. avaruuslento) – Komentaja
*Buzz Aldrin (1. avaruuslento) – Pilotti 

## Varamiehistö
*Gordon Cooper (2. avaruuslento) – Komentaja
*Eugene Cernan (1. avaruuslento) – Pilotti

Edellisen Gemini-lennon päätyttyä avaruusohjelma ei ollut vielä todistanut, että astronautti voisi työskennellä helposti ja tehokkaasti avaruusaluksen ulkopuolella. Lentoa varten lisättiin uusia, parannettuja  kiinnittimiä kapselin ulkopuolelle ja otettiin käyttöön uusi tekniikka - vedenalainen harjoittelu, mitä tultaisiin käyttämään kaikilla tulevilla avaruuslennoilla. Aldrinin 2 tuntia, 20 minuuttia kestänyt napanuorallinen avaruuskävely, minkä aikana hän valokuvasi avaruutta, nouti mikrometeoriittien kerääjän ja suoritti muita tehtäviä, todisti ainakin avaruuskävelyn toteuttamiskelpoisuuden. Kaksi muuta avaruuskävelyä sujui myös ongelmitta, kuten myös nyt jo rutiiniksi muodostunut lähestyminen ja telakoituminen Agena-rakettivaiheeseen (Agena target vehicle), mikä tehtiin  "manuaalisesti" käyttäen aluksen tietokonetta ja karttoja lähestymistutkan vikaannuttua. Korkeammalle kiertoradalla nousu kuitenkin peruttiin Agenan booster-raketin ongelman vuoksi.

Useat myöhemmät asiakirjat pitävät suurinta osa avaruuskävelyjen innovaatioista, kuten vedenalaista  harjoittelua, Aldrinin ansiona.

Gemini 12:n tavoitteena oli lähestyä ja telekoitua Agenaan, suorittaa kolme avaruuskävelyä, suorittaa liekaa käyttävä kiertoradan ylläpito, harjoitella telakoitumistoimenpiteitä käyttäen Agenan työntövoimajärjestelmää kiertoradan muuttamiseen ja demonstroida automaattista lähestymistä. Lisäksi suoritettiin 14 tieteellistä koetta, muun muassa sammakon alkioiden kasvatusta painottomuudessa ja erilaisia valokuvaustehtäviä.

Paluulennolla avaruuskapselia ohjasi tietokone 4,8 km sivuun tavoitteesta. Gemini 12 -lentoa tukivat Yhdysvaltain puolustusvoimista 9775 henkilöä, 65 lentokonetta ja 12 laivaa.

Paluukapseli on nykyään esillä Adler Planetariumissa Chicagossa.

## Aiheesta muualla
* Gemini 12 Mission Report (PDF) January 1967
* On The Shoulders of Titans: A History of Project Gemini: http://www.hq.nasa.gov/office/pao/History/SP-4203/cover.htm 
* Spaceflight Mission Patches: http://www.genedorr.com/patches/Intro.html 
* http://nssdc.gsfc.nasa.gov/database/MasterCatalog?sc=1966-104A 
* U.S. Space Objects Registry http://usspaceobjectsregistry.state.gov/search/index.cfm 
* Gemini 12 valokuvia
* Gemini XII Cockpit in crosseyed-3D stereoview format
Puolan kansantasavalta

**Puolan kansantasavalta** () oli Puolan virallinen nimi vuodesta 1952 vuoteen 1990. Vaikka stalinistit ottivatkin valtion valtaansa heti vapautuksen natsi-Saksasta jälkeen vuonna 1944, valtion nimeä muutettiin vasta kahdeksan vuotta myöhemmin.

Vaikka Puolan kansantasavalta oli virallisesti itsenäinen valtio, sen johtajat hyväksyttiin Kremlissä. Valtion käytännöt säädettiin Moskovassa, ja Puolan kansantasavallasta tuli itäblokin nukkevaltio, joka oli lähes kokonaan Neuvostoliiton vallassa. Neuvostoliitto vaikutti paljon myös itse valtiossa, ja puna-armeijalla oli aina joukkoja Puolassa (500&nbsp;000 vuonna 1945, 135&nbsp;000 vuonna 1955, 40&nbsp;000 vuonna 1989). Neuvostoliiton kenraalien ja sotilaiden osuus Puolan asevoimista oli noin 80&nbsp;%. Puolan yhdistyneestä työväenpuolueesta (, *PZPR*) tuli valtapuolue, ja Puolan kansantasavallasta tuli virallisesti kommunistinen valtio.

## Historia
### Ensimmäiset vuosikymmenet
Toisen maailmansodan jälkeinen Puolan tasavalta (joka uudelleennimettiin vuonna 1952 Puolan kansantasavallaksi) hallitsi noin 20&nbsp;prosenttia pienempää aluetta kuin ennen sotaa. Holokausti sekä Potsdamin konferenssissa hyväksytty miljoonien saksalaisten karkottaminen teki Puolasta käytännössä etnisesti homogeenisen valtion. Sodanjälkeinen Puola oli tuhottu: Varsova, Wrocław ja Gdańsk olivat raunioina ja yhteiskunnalliset olosuhteet olivat erittäin huonot. Suuret muuttoaallot Saksan entisiin alueisiin lännessä lisäsivät epävakautta. Bolesław Bierut, joka oli muodollisesti puolueeton mutta tosiasiallisesti entinen kommunisti, nousi valtionpäämieheksi Puolan presidenttinä. Kommunistisen hallituksen pääministeriksi puolestaan nousi Stanisław Mikołajczyk.
 
Kansantasavallan ensimmäisinä vuosina Puolaa venäläistettiin: teollisuus kansallistettiin, ja yli 50&nbsp;hehtaarin kokoiset yksityisomistuksessa olevat maat pakkolunastettiin. Władysław Gomułkan noustua Yhdistyneen työväenpuolueen ensimmäiseksi pääsihteeriksi – eli täten valtionpäämieheksi – hän sai Neuvostoliiton johtajan Nikita Hruštšovin vakuutettua omistautuneisuudestaan kommunismille sekä uudistusten tarpeelle kotimaassaan: Puolan ja Neuvostoliiton välillä tehtiin sopimuksia taloudellisesta ja sotilaallisesta yhteistyöstä, hirmuvaltaa lamaannutettiin, kollektivisointi lakkautettiin ja yhteydet länteen suurennettiin muun muassa vapaamman liikkumisen kannalta.

## Katso myös
* Puolan historia 1945–1989

## Lähteet

## Aiheesta muualla
Gleb Kržižanovski

**Gleb Maksimilianovitš Kržižanovski** (24. tammikuuta (J: 12. tammikuuta) 1872 Samara, Venäjän keisarikunta – 31. maaliskuuta 1959 Moskova, Neuvostoliitto) oli venäläinen vallankumouksellinen ja neuvostoliittolainen poliitikko. 

Kržižanovski oli koulutukseltaan insinööri ja bolševikkipuolueen ensimmäisiä jäseniä. Hän työskenteli MOGES:issa (Moskovan kaupungin sähkövoimala, Sidorovich GES-1), joka oli lähellä hänen Sadovnitšeskajakadun  asuntoaan, jossa pidettiin Neuvostoliiton teollistamiseen tarvitun sähköistämisohjelman GOELRO:n suunnittelukokoukset. Kržižanovski oli puheenjohtajana komiteassa, joka suunnitteli GOELRO:n. 

Suunnitelma ja sen toimeenpano olivat mallina miten käytännössä toteutetaan sosialistista taloutta, josta oli keskussuunnittelulla eliminoitu epäjatkuvuutta aiheuttavat markkinavaihtelut ja jota käytettiin Neuvostoliiton jälkeenjääneisyyden umpeen kuromiseen. Vuosien 1926-1928 voimakkaassa talouspoliittisessa keskustelussa NEP-kauden lopulla hän kannatti teleologista lähestymistapaa, jonka mukaan taloussuunnittelun tuli heijastaa rakennemuutosta ja tavoitetiloja ennemmin kuin jo taloudessa itsessään vallitsevia suuntauksia. Käytännössä tämä tarkoitti tiukkojen tavoitteiden asettamista ja niiden kurinalaista valvomista Neuvostoliiton raskaaksi teollistamiseksi nopeasti maaseudun kustannuksella. Tästä oli seurauksen maatalouden kollektivisointi, koska maata yksityisesti omistavat viljelijät eivät suostuneet maataloustulon voimakkaaseen alentamiseen raskaan teollistamisen rahoittamiseksi omavaraisesti Neuvostoliiton kansallisin varoin ilman ulkomaanvelkaa.

Kržižanovski oli Neuvostoliiton valtiollisen suunnittelukomitean Gosplanin puheenjohtaja 1921–1923 ja 1925–1930.

Vallankumouksen alkuajoista Leninin ystävänä ollut Kržižanovski kirjoitti Leninin elämäkerran *Velikii Lenin* (Moskova, 1968).

## Katso myös
* Ensimmäinen viisivuotissuunnitelma

## Lähteet
Sotakommunismi

**Sotakommunismi** () oli Neuvosto-Venäjän talouskehityksen jakso sisällissodan vuosina kesäkuusta 1918 maaliskuuhun 1921. Siihen kuului yksityisyritysten pakkolunastus, koko Neuvosto-Venäjän teollisuuden kansallistaminen sekä viljan ja muun ruoan ylijäämän takavarikointi talonpojilta.

Toimenpiteiden johdosta talonpojilla ei enää ollut kannustinta tuottaa ylijäämää, koska se vain takavarikoitaisiin. Tämän johdosta Neuvosto-Venäjän maataloustuotanto romahti ja kaupunkeihin tuli nälänhädän uhka. Kaupunkeihin perustettiin hätäisesti laajat hallintokoneistot valvomaan keskitettyä valtiollista taloutta. Se johti siihen, että työn tuottavuus ja teollisuuden tuotanto romahtivat. Neuvosto-Venäjän teollisuustuotanto oli vuonna 1921 romahtanut viidesosaan vuoden 1913 tasosta, ja kaupunkien työntekijöiden reaalipalkat olivat pudonneet kolmasosaan. Inflaatio teki setelirahasta arvotonta, minkä vuoksi valtio joutui turvautumaan hyödykkeiden ja palvelujen vaihtokauppaan ja jakeluun ilman rahan käyttöä.

Tyytymättömyys valtion talouden tilaa kohtaan oli kasvanut vuoteen 1921 mennessä niin suureksi koko maassa, että puhkesi lakkoja ja mielenosoituksia. Kronstadtissa puhkesi lisäksi kapina. Sotakommunismin epäonnistumisen seurauksena Neuvosto-Venäjää johtaneet bolševikit ottivat käyttöön uuden NEP-talouspolitiikan, ja hylkäsivät väliaikaisesti tavoitteensa sosialistisesta talousjärjestelmästä.

## Lähteet

## Aiheesta muualla
Ensimmäinen viisivuotissuunnitelma

**Ensimmäinen viisivuotissuunnitelma** oli neuvostojohtaja Josif Stalinin vuonna 1928 aloittama ohjelma suunnitelmatalouden kehittämiseksi ja Neuvostoliiton muuttamiseksi. Tavoitteena oli tehdä Neuvostoliitosta teollistunut maa.

## Historia
Ensimmäisestä viisivuotiskaudesta tuli Neuvostoliiton suunnitelmatalouden toteuttamisen malli. Tarvittavan talouspolitiikan sisällöstä käytiin kommunistisen puolueen piirissä voimakasta keskustelua 1926–1928. Näin muodostui lähinnä kaksi eri lähestymistapaa, joista nopean raskaan teollistamisen linja voitti lähinnä siksi, että sitä pidettiin keinona puolustaa eristyksiin joutunutta maata ja poliittisesti sosialismiin oikeaoppisempana kuin markkinaehtoisempaa maaseudun yksityiseksi jättävä lähestymistapa.

### Hidasta teollistumista tai nopeaa raskasta teollistamista maaseudun kustannuksella
Lähinnä Vladimir Bazarov, Vladimir Groman ja Nikolai Kondratjev kannattivat geneeristä lähestymistapaa, jonka mukaan suunnittelun tuli heijastaa taloudessa jo itsestään olevia suuntauksia. Teleologinen lähestymistapa korosti sitä, että suunnitelman pitää kurinalaisella toimeenpanolla aikaansaada rakennemuutosta haluttuun suuntaan. Tätä suuntausta kannattivat muun muassa Gleb Kržižanovski, Valerian Kuibyšev ja Stanislav Strumilin. Nikolai Buharin kannatti hidasta teollistamista.

Linjaerimielisyydestä seurasi poliittisesti se, että Josif Stalin alkoi kutsua hidasta teollistamista kannattavia oikeistopoikkeamaksi.

## Tavoitteet ja toimeenpano
Ensimmäiseen viisivuotissuunnitelmaan liittyi oleellisesti elintarvikkeiden hintojen alentaminen ja pitäminen halpoina, mikä käytännössä tarkoitti maaseutuväestön tulojen vähentämistä siten, että muuttoliike raskaan teollisuuden edellyttämiin kaupunkeihin nopeutui. Raskaan teollisuuden investoinnit puolestaan toteutettiin ulkomaanlainoitta päinvastoin kuin esimerkiksi rautateiden rakentaminen Venäjän keisarikunnan loppuaikoina pääasiassa ranskalaisilla lainoilla, mikä oli tehnyt Venäjän riippuvaiseksi Ranskan tasavallasta, ja samalla johtanut siihen, ettei Venäjän keisarikunnan hallitus Nikolai II:n aikana eikä Venäjän väliaikaisen hallituksen aikana kyennyt irtautumaan sille kalliiksi käyneestä ensimmäisestä maailmansodasta, joka loppuvuoden 1916 ja vuoden 1917 kriisiytymisen vuoksi aiheutti keisarinvallasta luopumisen.

Yksityistyneestä maataloudesta johtuen elintarvikkeiden vapaan kaupan loppumista korkein hinnoin vastustettiin, minkä vuoksi maatalouden kollektivisointi eli yksityisten maatilojen liittäminen osuustoimintamuotoisiksi tiloiksi, kolhooseiksi ja suurehkoiksi valtiontiloiksi, sovhooseiksi, tuli valtiolle välttämättömäksi tavaksi valvoa maataloutta ja elintarvikkeiden jakelua. Maatalouden kollektivisoinnissa käytettiin myös pakottavia menetelmiä, joista äärimmäinen oli Ukrainan nälänhätä 1932–1933, johon liittyvistä tapahtumista on eriäviä mielipiteitä edelleen Venäjän federaation ja Ukrainan tasavallan kesken.

## Lähteet
Petri Torniainen

**Petri Juhani Torniainen** (s. 8. maaliskuuta 1965 Mäntyharju) on suomalainen kuulantyöntäjä. Hän edusti vuoteen 1987 saakka Kuusankosken Kisaa, sen jälkeen vuoteen 1992 Karhulan Veikkoja ja sitten taas Kuusankosken Kisaa. Häntä valmensi Ilpo Saarela vuoteen 1991, jonka jälkeen hän vastasi itse valmennuksestaan.

Torniainen sijoittui Genovan sisäratojen EM-kilpailuissa 1992 kolmanneksitoista tuloksella 17,75 m. Hän edusti Suomea aikuisten maaotteluissa vuosina 1988–1994 voittaen ulkoratamaaottelun Helsingissä 1991 ja hallimaaottelun Tampereella 1991 ja Tukholmassa 1992.

Torniainen saavutti Kalevan kisoissa kultaa 1991, hopeaa 1992 sekä pronssia 1988, 1989, 1990 ja 1994. Sisäratojen SM-kisoissa hän voitti Suomen mestaruuden 1990, 1991 ja 1992 sekä pronssia vuosina 1989, 1995 ja 1996. Ulkorataennätyksensä 19,36 m hän työnsi Hämeenlinnassa 21. toukokuuta 1995. Hallissa hän työnsi parhaimmillaan 19,04 Tukholmassa 4. helmikuuta 1992.

Torniainen jäi dopingtestissä kiinni hormonien käytöstä 1996 saaden neljän vuoden kilpailukiellon.

## Lähteet
Jukka Suutari

**Jukka Suutari** (s. 2. syyskuuta 1981 Helsinki) on suomalainen jääkiekko- ja urheiluvaikuttaja.

## Ura

#### Jatkoaika.com
Suutari työskenteli 2000-luvun alussa Jatkoaika.com -sivuston toimittajana. Suutari toimi myös kykyjenetsijänä ja pelaaja-agenttina. 

Syksyllä 2004 julkaistiin Suutarin kirjoittama kirja Sami Heleniuksesta, "Seitsemäs puolustaja" (Johnny Kniga). Kirjassa Helenius kertoi kokemuksiaan pohjoisamerikkalaisesta kiekkoilusta. 

#### Ilmianto kaukaloväkivallasta ja ''Ice Warriors''
Lokakuussa 2006 SM-liigassa tapahtunut tappelu HIFK:n Pasi Nielikäisen ja Jokerien Ryan VandenBusschen välillä päätyi poliisin tutkittavaksi. Suutari teki rikosilmoitukset SM-liigan historian muista tappeluista edellisen kymmenen vuoden ajalta. Lokakuun 6. päivä Suutari kävi MTV3-kanavan kameroiden todistaessa jättämässä tutkintapyynnön peräti 175 tappelusta. SM-liigan tuolloinen toimitusjohtaja Urpo Helkovaara totesi, että "luku kuulostaa suurelta ja olen hämmästynyt, tietenkin." Suutari itse perusteli tekemäänsä sillä, että "mikäli kaksi pelaajaa ottavat yhdessä tuumin reilun matsin ja siitä tulee tutkinta, olisi vain reilua, että kaikki muutkin tappelut joutuisivat samanlaisen tarkastelun alle."  Poliisitutkinnat eivät lopulta johtaneet minkäänlaisiin sanktioihin, tosin Pasi Nielikäistä ja Ryan Vandenbusschea kuulusteltiin. 

Talvella 2010 Espoossa järjestettiin Ice Warriors -jäätappeluturnaus. Suutarin roolina tapahtumassa oli järjestää kamppailijat turnaukseen. Tapahtuman pelättiin pilaavan jääkiekon maineen Suomessa ja kohua Suutari kommentoi kohua näin:
"Tapahtumassa ei ole mailoja eikä jääkiekkoa. Ei siellä pelata sekuntiakaan jääkiekkoa. Jos joku järjestäisi Yyterin hiekkarannoilla kamppailulajitapahtuman, kukaan tuskin nostaisi siitä meteliä. Nyt tapahtuma oli jäällä, niin meni puurot ja vellit täysin sekaisin." .

#### KooKoo ja Jäähyaitio
Kaudella 2008–2009 Suutari toimi toisen Mestiksessä pelaavan joukkueen, KooKoon, pelaaja- ja mediakoordinaattorina. Suutarin siirtyminen Vaasan Sportin palvelukseen uutisoitiin 23.4.2009. 

Suutari on myös työskennellyt Urheilukanavalla juontajana sekä ylläpitänyt Jäähyaitio -nimistä internetsivustoa, jossa julkaisi haastatteluja jääkiekkoilijoiden kanssa. 

#### Kykyjenetsijänä
Ennen työtään KooKoossa Suutari työskenteli suomalaisen jääkiekkoagentuuri Good Sport Finlandin  alaisuudessa. Hän työskenteli kanadalaisen WHL-liigassa pelaavan juniorijoukkue Saskatoon Bladesin kykyjenetsijänä. Puolustaja Jyri Niemi siirtyi HPK:n A-junioreista Saskatoonin joukkueeseen Suutarin suositusten perusteella syksyllä 2007 . Ennen muuttamistaan Kanadaan kesällä 2012 Suutari työskenteli kykyjenetsijänä kaudella 2010-2011 HIFK:lle  sekä toiminnanjohtajana kaudella 2011-2012 Porvoo Huntersille. . Porvoossa asuessaan hän toimi myös Porvoon Nyrkkeilyseurassa ollen mukana Robert Heleniuksen isän Karl Heleniuksen valmennuksen alaisuudessa olevan ammattilaisnyrkkeilijä Fitim Latifin taustajoukoissa. Tällä haavaa Suutari vaikuttaa Kanadassa paitsi jääkiekkoilun, myös MMA:n parissa.

## Kirjallisuutta
* 

## Lähteet
Alain de Changy

**Alain Carpentier de Changy** (5. helmikuuta 1922 Bryssel – 5. elokuuta 1994 Etterbeek) oli belgialainen F1-kuljettaja. Hän osallistui yhteen F1-osakilpailuun kaudella 1959, Monacon GP:hen. Hän kuitenkin karsiutui, eikä päässyt starttaamaan kilpailuun.

## Lähteet
Bernard de Dryver

**Bernard de Dryver** (19. syyskuuta 1952 Bryssel) on entinen belgialainen F1-kuljettaja. Hän osallistui kahteen F1-osakilpailuun kausilla 1977–1978. Hän karsiutui molemmista, eikä päässyt ajamaan kilpailuissa.

Dryver kilpaili Aurora UK F1 -mestaruussarjassa vuonna 1979. Hän saavutti useita palkintosijoja ollen neljäs MM-sarjassa. Dryver ajaa nykyään GT Racing -kilpailuissa.

## Lähteet
Classic Motorshow (Lahti)

**Classic Motorshow** on Lahden messukeskuksessa vuosittain järjestettävä vanhojen henkilöautojen, kuorma-autojen, moottoripyörien ja muiden vanhojen laitteiden näyttely. Näyttelyhallien lisäksi museoautojen näyttelyn muodostavat myös näyttelyssä kävijöiden omat museorekisteröidyt tai muuten vähintään 30 vuotta vanhat ajoneuvot, jotka saa pysäköidä maksutta näyttelyhallien edessä olevalle pysäköintialueelle.

## Autoihin liittyviä eri vuosien näytteilleasettajia

*Fiat Abarth Team Finland
*Helsingin Automuseo
*Antin Automuseo
*Ariel kerho
*Audi Finland
*Autohistoriallinen Seura
*Autojoukot
*Automobile Citroën
*BMW Moottoripyöräkerho
*Borgward seura
*Cadillac Club of Finland
*Classic Chevy Club of Finland
*Classic Motocross Team Finland
*Classic Trial Finland
*Club Alfa Romeo Finland
*Club Corvette of Finland
*Club Renault de Finlande
*Club Simca & Vedette Finland
*Cosworth & RS Club Finland
*Espoon Automuseo
*European Speed & Rally Club
*Finnish Hot Rod Association
*Finnish Jaguar Drivers Club
*Finnish Mopar Association
*FSRA Finnish Streed Rod Association
*Ford Freak Club Finland
*Ford Mustang Owners Club of Finland
*Glas Automobil Club International e. V.
*GM-Cruisers
*Gruppo Fiat Finlandia
*Historic Race Finland
*Historic Rally Club Finland
*Lada kerho
*Lahden UA
*Lahti British Classic Car Club
*Lancia Club Finland
*Mama’s Classics 2009
*M. G. Car Club of Finland

*Minu Club Flying Finns
*Mobilia
*Morgan Club of Finland
*NCF Nissan Club of Finland
*Oldsmobile Club of Finland
*Opel 60’s & 70’s Club
*Pietarsaaren Moottorimuseo
*Lahti Historic Rally - Autourheiluseura Poppoo Team
*Porsche Club Finland
*Itä-Hämeen Panssarikilta
*Rolls-Royce Enthusiaists Club
*Rover Ystävät
*Abarth Fun Club
*Sports Car Club Finland
*Steyr-Puch Finland
*Suomen 2CV-Kilta
*Suomen A Ford klubi
*Suomen Automobiili-Historiallinen Klubi
*Suomen BMW-kerho
*Suomen Britti-Ford kerho
*Suomen Gordini ja Alpine jaosto
*Suomen Honda Kerho
*Suomen IMP Kerho
*Suomen kääpiöautoyhdistys
*Suomen linja-autohistoriallinen seura
*Suomen Mercedes-Benz Klubi
*Suomen Moskvitsh-kerho
*Suomen Škoda-kerho
*Suomen Volkkariyhdistys
*Suomen Volvokerho
*SVS Neukkumasinistit
*Toyota Club of Finland
*Triumph Cars Club of Finland
*Wanhat Masiinat ry
*Vauxhall Bedford Club Finland
*Vehoniemen Automuseo
*Veteraani Volvo Lahti
*Volga Club Finland

### Traktoreihin liittyviä näytteilleasettajia
*Belarus-gruppa Finljandija
*Fordson club Finland
*Nuffield–Leyland Club Finland

### Moottoripyöriin, mopoihin tai skoottereihin liittyviä näytteilleasettajia
*Husqvarna ja KTM
*Jawasakki
*Kalen talli
*Salpausselän mopoharrastajat
*SF Scooterfreaks

## Aiheesta muualla
Vähä-Ruohonen

**Vähä-Ruohonen** on Kiiminkijoen vesistöalueeseen kuuluva järvi Juorkunassa Utajärvellä Pohjois-Pohjanmaan maakunnassa. Siihen tulee pohjoisesta Iso-Ruohosesta alle kilometrin mittainen Välijoki, järven laskujoki taas on Kivijärveen menevä Kokkojoki.  Järven rannalla on kaksi asuinpaikkaa, pohjoisrannan Paloranta ja etelän puolella Salo, jonne tulee Kivijoen ylittävä pistotie Olvasjärventieltä lounaasta. Järven koillis- ja itäpuolella, jonne ei ole tieyhteyttä, on suuri Äyrisuo.

## Lähteet
Big Buck Bunny

**Big Buck Bunny** on 30. toukokuuta 2008 julkaistu lyhytanimaatio, joka kertoo isosta kiltistä jäniksestä. Se on niin kutsuttu avoin elokuva. Elokuva ja sen nettisivut on julkaistu Creative Commons Nimeä 3.0 -lisenssillä. Vapaan levittämisen lisäksi kaikki sen tekemiseen tarvittavat Blender-3D-mallit ja pintakuvioinnit sekä musiikit ja äänitehosteet ovat kaikkien saatavilla ja käytettävissä. Elokuussa 2008 julkaistu samoihin hahmoihin perustuva avoimen lähdekoodin peli *[[Yo Frankie!]]* tuotettiin ja julkaistiin samoin periaattein.

Elokuvan ja pelin tuotannon takana on Blender-animointiohjelman kehitystä koordinoiva Blender Foundation -säätiö ja Blender-yhteisö. Saman tuotantoryhmän aiempi elokuva on vuonna 2006 julkaistu *[[Elephants Dream]]*. 

## Elokuva

## Lähteet

## Aiheesta muualla

*Viralliset kotisivut
Yrjö Länsipuro

**Yrjö Juhani Länsipuro** (s. 18. huhtikuuta 1940 Lapua) on suomalainen diplomaatti, joka on toiminut Suomen ulkoasiainministeriössä osastopäällikkönä ja ulkoasiainneuvoksena. Vuoteen 1991 hän oli Yleisradion toimittajana, ja toimi muun muassa uutistoimituksen toimituspäällikkönä ja ulkomaankirjeenvaihtajana muun muassa Moskovassa (1981–1987) ja Kaukoidän kirjeenvaihtajana asemapaikkanaan Hongkong (1988–1991). Koulutukseltaan hän on yhteiskuntatieteiden kandidaatti.

Vuosina 1992–1997 Länsipuro oli lehdistöneuvos Suomen Washingtonin-suurlähetystössä, josta siirtyi ulkoasiainministeriön lehdistö- ja kulttuuriosastolle (nykyinen viestintä- ja kulttuuriosasto) osastopäälliköksi vuosiksi 1997–2005. Hän on seurannut ulkoministeriössä tietoyhteiskuntaan liittyviä kansainvälisen hallinnon kysymyksiä ja oli vuosina 2007–2009 internetin nimi- ja osoitejärjestelmää ylläpitävässä ICANN-järjestössä sen presidentin strategiakomitean jäsenenä. Euroopan Kulttuurisäätiön Suomen osaston (EKSO) valtuuskunnassa hän oli 2006–2009.

Yrjö Länsipuron poika on suomalainen vihreä poliitikko ja puutarhayrittäjä Janne Länsipuro.

## Lähteet
Masinistit

**Masinistit ry** (entinen **Fordson club Finland ry**) on veteraanitraktori- ja konekerho, joka on erikoistunut on Fordin tytäryhtiön, Ford & Sonin valmistamiin Fordson-traktoreihin. Yhdistys on perustettu 1997. Yhdistyksellä oli elokuussa 2008 noin 440 jäsentä kuudessa maassa.

## Kunnostaminen ja entisöinti

Yhdistyksen jäsenet ovat sen olemassaolon aikana kunnostaneet ja entisöineet kymmeniä traktoreita.

## Julkaisutoiminta

Yhdistyksen julkaisutoimintaan kuuluu tiedotteen lisäksi erikoislehti Fordson-Farming, jossa on käsitelty Fordson-Major E27N:ää, Fordson N:ää, Fordson F:stä sekä Fordson-Majoreista sekä Fordson-Major Dextasta kertova painokset.

## Näyttelyt ja tapahtumat
Yhdistys järjestää vuosittain Uudenmaan maaseutuopistolla Rauta ja Petrooli -tapahtuman syyskuussa, jossa esitellään vanhoja traktoreita, moottorisahoja, maamoottoreita ja vanhoja maatalouskoneita näytöksissä.

## Aiheesta muualla
* Masinistit.com – Fordson club Finland
Kalju-uakari

**Kalju-uakari** (*Cacajao calvus*) on Brasiliassa elävä kädellislaji.

## Taksonomia
Uakarien suvun (*Cacajao*) taksonomiaa on selvitetty 2000-luvulla, ja monet taksonit, joita aiemmin pidettiin kalju-uakarin alalajeina, on erotettu omiksi lajeikseen. Kalju-uakarin kaltaisia lajeja on nykyään viisi, jotka varsinaisen kalju-uakarin (*Cacajao calvus*) lisäksi ovat *[[Cacajao amuna]]*, *[[Cacajao novaesi]]*, *[[Cacajao rubicundus]]* ja *[[Cacajao ucayalii]]*.

## Ulkonäkö ja koko
Kalju-uakari painaa 2,3–3,5 kiloa. Sen pään ja vartalon yhteispituus on 36–57 senttimetriä; häntä on vain 14–19 senttimetriä pitkä. Kalju-uakarin naama on karvaton, punainen ja litteä, sieraimet selvästi erossa toisistaan. Vartaloa peittää takkuinen karva.

## Elintavat
Kalju-uakari on erikoistunut várzea-tyypin joenvarsimetsiin, mistä se löytää ravinnokseen siemeniä ja hedelmiä.

## Lähteet

## Aiheesta muualla
* ITIS: Cacajao calvus
Italian ympäriajo 2003

**Italian ympäriajo 2003** oli järjestyksessään 86. maantiepyöräilyn Italian ympäriajo. Se alkoi Leccestä 10. toukokuuta ja päättyi Milanoon 1. kesäkuuta 2003. Gilberto Simoni voitti kokonaiskilpailun yli seitsemän minuutin erolla ennen toiseksi tullutta Stefano Garzellia, Jaroslav Popovytš oli kolmas. Simoni voitti myös pistekilpailun, tosin tasapistein Garzellin kanssa. Mäkikirikilpailun voitti Freddy González. Mario Cipollinista tuli eniten etappivoittoja Italian ympäriajon historiassa saanut pyöräilijä hänen saavutettuaan 42. etappivoittonsa.

## Lopputulokset
### Kokonaiskilpailu

### Pistekilpailu

### Mäkikirikilpailu

## Etapit

## Lähteet
Timo-oja

**Timo-oja** on Kiiminkijoen vesistöön kuuluva pieni joki  Utajärven Juorkunassa. Se lähtee Iso-Timosesta ja laskee Marttisjärveen. Joen pituus on viitisen kilometriä ja putouskorkeus 2,1 metriä. Joki ylittää Olvasjärventien Ojalan talon kohdalla.
Naulauslevy

**Naulauslevy** eli **reikälevy** on levymäinen teräskappale, mahdollisesti sinkitty, jossa on useita reikiä naulaamista varten. Naulauslevyjä on saatavilla useita eri kokoja muotoa, suoria ja erilaisiin kulmiin taivutettuja. Niitä käytetään tyypillisesti liitettäessä yhteen puurakenteiden osia, esimerkiksi jos ei haluta tehdä erillisiä kulmaliitoksia tai pitkien rakenteiden jatkoliitoksia. Naulauslevyt ovat tulleet yleisiksi kattoristikoiden teossa mutta sentyyppinen levy voi olla myös valmiiksi integroituna kattoristikossa.

## Aiheesta muualla
*VTT: naulauslevyillä tehtyjen kattoristikoiden riskeistä
Lydia

**Lydia** voi viitata seuraaviin:

* Lyydia, muinainen valtakunta ja alue Vähässä-Aasiassa
* Lyydia tai Lydia, naisten etunimi
* Lydia (peli), vuoden 2017 videopeli
* 110 Lydia, päävyöhykkeen asteroidi
* Lydia-ryhmä eli *Padua-ryhmä*, asteroidiryhmä.
Hiromu Nonaka

**Hiromu Nonaka** (20. lokakuuta 1925 – 26. tammikuuta 2018) 
oli japanilainen LDP-puolueen poliitikko. Hän oli hallituksen kakkosmiehenä 1990-luvulla. Nonaka on taustaltaan burakulainen, mitä hän ei ole salannut, mutta siitä on ollut hänelle uralla haittaa, sillä hänen asemansa olisi antanut normaalisti mahdollisuuden nousta pääministeriksi.

Hän toimi vuosina 1994–1995 Tomiichi Murayaman hallituskaudella sisäministerinä ja kansallisen turvallisuuskomission johtajana. Hallituksen pääsihteeri hän oli 1998–1999 Keizo Obuchiin hallituskaudella, ja vuonna 1999 Okinawan kehitysviraston johtaja.

## Lähteet

## Aiheesta muualla
*Profile of Hiromu Nonaka
Julio Borges

**Julio Andrés Borges Junyent** (s. 22. lokakuuta 1969) on venezuelalainen poliitikko. Hän valmistui Andrés Bellon katolisesta yliopistosta vuonna 1992. Myöhempiä opintoja hän suoritti Boston Collegessa ja Oxfordin yliopistossa. Hän johtaa Primero Justicia -puoluetta ja oli alun perin ehdokkaana vuoden 2006 presidentinvaaleissa. Hän on myös istunut kansalliskokouksen () jäsenenä.

## Lähteet
Apajilla

__NOTOC__
**Apajilla** on Jukka Poika ja Jenkkarekka -nimisen reggae-yhtyeen toinen studioalbumi. Se julkaistiin 5. huhtikuuta 2006. 

Albumin kappale "Massii" oli ladattavissa yhtyeen kotisivuilta. Mitään valvontaa maksun suhteen ei ollut, ja sivuilla olleen rehellisyysindeksin mukaan noin 20 prosenttia lataajista maksoi singlestä.

Albumi nousi Suomen virallisen listan sijalle 21.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: 
* Soundi: 

## Lähteet
Vapautunut viihdyttäjä

__NOTOC__
**Vapautunut viihdyttäjä** on Jukka Poika ja Jenkkarekka -nimisen reggae-yhtyeen ensimmäinen studioalbumi. Se julkaistiin 22. lokakuuta 2004.

Albumi nousi Suomen virallisen listan sijalle 34.

## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Nyt.fi: 
* Soundi: 

## Lähteet

## Aiheesta muualla
*
Tony Bill

**Gerard Anthony "Tony" Bill** (s. 23. elokuuta 1940) on yhdysvaltalainen näyttelijä, ohjaaja ja tuottaja. Hänet tunnetaan muun muassa elokuvasta *[[Puhallus]]* (1973), jonka hän tuotti yhteistyössä Michael Phillipsin ja Julia Phillipsin kanssa. Kyseinen elokuva toi kolmikolle Oscar-palkinnon.

Elokuvanäyttelijän uransa Bill aloitti vuonna 1963, ja ensimmäisen ohjauksensa (*My Bodyguard*) hän teki vuonna 1980. 

Bill valmistui vuonna 1962 Notre Damen yliopistosta humanististen tieteiden kandidaattina. Hän on pitänyt elokuvatyönsä ohella ravintolaa Kaliforniassa.

## Lähteet

## Aiheesta muualla

*
Brenda Helser

**Brenda Mersereau Helser de Morelos** () oli yhdysvaltalainen uimari ja olympiavoittaja. Helser voitti Lontoon kesäolympialaisissa 1948 kultaa 4&nbsp;×&nbsp;100 metrin vapaauintiviestistä, yhdessä Marie Corridonin, Thelma Kalaman ja Ann Curtisin kanssa. 

Uintiuransa jälkeen Helser meni naimisiin ranskalaisen de Morelos’n kreivin kanssa. Helser edusti uintiurallaan *Los Angeles Athletic Clubia*.

## Lähteet
Gerald Feinberg

**Gerald Feinberg** (27. toukokuuta 1933 – 21. huhtikuuta 1992) oli Columbian yliopistossa toiminut yhdysvaltalainen fyysikko ja futuristi.

Feinbergiltä on peräisin termi takioni, teoreettinen valoa nopeammin kulkeva hiukkanen, jonka hän esitteli julkaisussaan *On the possibility of faster-than-light particles*. Feinberg analysoi takioneiden kvanttikenttäominaisuuksia, ennusti myonin neutriinon olemassaolon sekä kannatti kryoniikkaa julkisena palveluna.

## Lähteet
Ann Curtis

**Ann Elisabeth Curtis-Cuneo** (6. maaliskuuta 1926 San Francisco, Kalifornia – 26. kesäkuuta 2012 San Rafael, Kalifornia) oli yhdysvaltalainen uimari ja olympiavoittaja.

Curtis voitti Lontoon kesäolympialaisissa 1948 kultaa 400 metrin vapaauinnista ajalla 5.17,8 sekä 4&nbsp;×&nbsp;100 metrin vapaauintiviestistä, jälkimmäisen yhdessä Marie Corridonin, Thelma Kalaman ja Brenda Helserin kanssa. Lisäksi hän sijoittui hopealle 100 metrin vapaauinnissa ajalla 1.06,5 hävittyään matkan voittaneelle Tanskan Greta Andersenille vain kaksi sekunnin kymmenystä.

Uintiuransa jälkeen Curtis toimi uintivalmentajana omaa nimeään kantaneessa uintikoulussa. Hän asui Kaliforniassa yhdessä miehensä Gordon Cuneon kanssa. Curtis kuoli 26. kesäkuuta 2012, 86-vuotiaana.

## Lähteet
Teeline

**Teeline** on englantilaisen James Hillin kehittämä pikakirjoitusjärjestelmä, jota käytetään erityisesti Britanniassa.

James Hill toimi Pitmanin pikakirjoitusjärjestelmän opettajana ja kehitti samalla helpommin opittavaa järjestelmää. Järjestelmän oppikirja *Teeline: a method of fast writing* julkaistiin vuonna 1968.

Teelinessa sanat pikakirjoitetaan pääsääntöisesti niiden kirjoitusasun eikä ääntämisen mukaan. Järjestelmän nopeus perustuu kahteen pääperiaatteeseen: ymmärtämisen kannalta tarpeettomat kirjaimet voidaan jättää pois, ja kirjoitusmerkit ovat yksinkertaisempia kuin tavallisessa kirjoituksessa.

## Lähteet
*
### Viitteet
Parhaat (Kapteeni Ä-ni)

**Parhaat** on reggaeyhtye Kapteeni Ä-nen ensimmäinen ja ainoaksi jäänyt studioalbumi. Se julkaistiin maaliskuussa 2002 Wolfgang Recordsin kautta. Nimestään huolimatta albumi ei ole kokoelma-albumi.

## Kappaleet
# KaiQQlttuuria (4:17)
# Qleeko galaxi? (3:48)
# Herra on mun moottori (4:32)
# Liekkii täytyy ruokkii (2:33)
# Tuuttiruuhkaa (4:37)
# Rullaan (3:59)
# Kiipeli 3 (3:42)
# Tarpeex rahaa (4:29)
# Tiettyä tunnelmaa (3:31)
# Tylppä kärki edellä (3:06)
# Kärpänen (varo suutas) (3:02)
# (Ihmiset) puhuu ja kävelee (4:31)
# Tiivistettä (mukana Hopee & Chydejäbä) (3:38)
# (...sumeaa logiikkaa) (0:20)
# Sitä & tätä (5:29)
# Syyää eka (3:38) 

Kappale "Tiettyä tunnelmaa" sisältää samplen Tuomari Nurmion kappaleesta "Ota minut mukaan".

## Muusikot levyllä
* Jukka Poika: laulu, rytmi, nokkahuilu
* Nopsajalka: rytmit, räpit
* Bommitommi: tuotanto
* Ässämix: raaputukset (5, 9, 10, 12)
* Didier: raaputukset (4)
* Hopee & Chydejäbä: räpit (13)
* Juniori Reino: bongot (12)
* Sandra, Taina ja Tommi: kuoro (3, 10, 16)
* Sandra: taustalaulu (6)

## Lähteet
* Albumin arvostelu Desibeli-sivustolla
* Tietoja albumista Discogs-sivustolla
* Tietoja albumista Fono-fi-sivustolla
* Albumin arvostelu Soundi-sivustolla

### Viitteet
Elemér Szathmáry

**Elemér Szathmáry** () oli unkarilainen uimari ja olympiamitalisti. Szathmáry voitti Lontoon kesäolympialaisissa 1948 hopeaa 4 × 200 metrin vapaauintiviestistä, yhdessä Imre Nyékin, György Mitrón ja Géza Kádasin kanssa. Unkarin joukkue hävisi voittaneelle Yhdysvaltain joukkueelle 2,4 sekuntia.

Szathmáry voitti uintiurallaan lisäksi kaksi pronssia pitkän radan EM-kilpailuista; Monacossa vuonna 1947 hän sijoittui kolmanneksi 100 metrin vapaauinnissa sekä 4 × 200 metrin vapaauintiviestissä.

Szathmáry edusti uintiurallaan seuratasolla *Újpesti Torna Egylet*iä. Hän kuoli Sydneyssä 45-vuotiaana vuonna 1971.

## Lähteet
Khaled Abdul-Wahab

**Khaled Abdul-Wahab** (1911–1997) oli ensimmäinen arabi, joka asetettiin ehdolle Israelin holokaustin muistosäätiön Yad Vashemin nimittämäksi vanhurskaaksi kansakuntien joukossa. Hänet nimitti ehdokkaaksi Washingtonin Lähi-idän politiikan instituutin johtaja Robert Satloff tammikuussa 2007.

Khaled Abdul-Wahab syntyi tunisialaisen historioitsijan perheeseen. Saksalaisten saapuessa Tunisiaan Abdul-Wahab oli 32-vuotias tilanomistaja, joka asui Mahdian pikkukaupungissa Välimeren rannikolla.

Akselivaltojen joukot miehittivät Tunisian marraskuussa 1942. Noihin aikoihin maassa asui noin 
100&nbsp;000 juutalaista. Saksalaiset ulottivat juutalaisia koskevan vainonsa, holokaustin, myös Pohjois-Afrikkaan. Juutalaisten tuli kantaa vaatteissaan keltaista Daavidin tähteä, heitä sakotettiin ja heidän omaisuuttaan takavarikoitiin. Yli 5&nbsp;000 juutalaista lähetettiin pakkotyöleireille, joissa heistä kuoli tiettävästi ainakin 46. Lisäksi 160 Ranskassa ollutta tunisianjuutalaista lähetettiin kuolemanleireille eri puolille Eurooppaa.

Abdul-Wahab toimi kielitaitonsa vuoksi välittäjänä mahdialaisten ja saksalaisten välillä. Hän kuuli, että samassa kaupungissa asuva juutalaisperhe oli hädässä. Yön turvin Abdul-Wahab etsi perheen ja vei heidät piiloon tilallaan olevaan oliiviöljytehtaaseen. Kaiken kaikkiaan Abdul-Wahab piilotti ja pelasti 24 juutalaista natsien vainolta. Eräs heistä oli juutalaisnainen Odette Boukhris. Kontaktiensa ansiosta Abdul-Wahab oli saanut tietää saksalaisupseerien suunnittelevan Boukhrisin raiskaamista ja esti tämän piilottamalla Odeten perheineen tilalleen. Britit vapauttivat Mahdian neljän kuukauden miehityksen jälkeen. Abdul-Wahab ja Odette Boukhris pysyivät ystävinä sodan jälkeen. Anette Boukhris, Odeten tytär nauhoitti selontekonsa tapahtumista ennen kuolemaansa, 71-vuotiaana. Hän oli 11-vuotias tapahtumien aikoihin.

Abdul-Wahabin nimitys vanhurskaaksi kansakuntien joukossa odottaa Yad Vashemin hyväksyntää. Vaikka 70 muslimia on saanut kunnian, yhtään arabia ei ole aiemmin nimitetty edes ehdolle. Suurin osa palkituista muslimeista on albanialaisia.

## Lähteet

## Aiheesta muualla

* Faiza Abdul-Wahab kertoo isästään 
* BBC News: Israel checks WWII Arab 'saviour'
* Wiesenthal Center honors one of Shoah’s righteous Arabs
Jukka Poika ja Kompostikopla (albumi)

__NOTOC__
**Jukka Poika ja Kompostikopla** on samannimisen reggaeyhtyeen ensimmäinen studioalbumi. Se julkaistiin 19. syyskuuta 2003 Wolframin kautta.

Albumi nousi Suomen virallisen listan sijalle 23.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Tuotanto
* Zarkus: 1
* Bommitommi: 2, 4, 5, 6, 8, 9, 10, 11, 12
* Samuli Kosminen: 3, 13
* Nopsajalka: 7

## Arvostelut
* Soundi: 

## Lähteet

## Aiheesta muualla
* Meteli.net
Lee Ho-seong

**Lee Ho-seong** (; 17. heinäkuuta 1967 – 10. maaliskuuta 2008) oli eteläkorealainen baseballpelaaja. Hän pelasi yli vuosikymmenen ammattilaisena Haitai Tigers -seurassa, joka nykyään tunnetaan nimellä Kia Tigers. Vetäydyttyään Lee siirtyi liikealalle ja sai petossyytteen. Vuonna 2008 hän teki itsemurhan hukuttautumalla surmattuaan naisystävänsä Kim Yeon-sukin ja tämän kolme 13–20-vuotiasta tytärtä. Lee oli joutunut ykkösepäillyksi surmista uhrien kadottua salaperäisesti helmikuun aikana. Viimeksi uhrit olivat olleet varmuudella elossa 18. helmikuuta.

## Lähteet
Luettelo tunnetuista suomalaisista totaalikieltäytyjistä

**Luettelo tunnetuista suomalaisista totaalikieltäytyjistä** sisältää Suomen valtion varusmies- ja siviilipalveluksesta kieltäytyneitä henkilöitä.

## Lähteet
Älä oo tyhmä

**Älä oo tyhmä** on kokoelma-albumi, joka sisältää Wolframin reggaejulkaisuja. Se julkaistiin kesäkuussa 2006.

## Kappaleet

## Lähteet

 
## Aiheesta muualla
* Älä oo tyhmä Discogsissa. 
* Meteli.net
* Desibeli.net
* Noise.fi
Bertil Roos

**Bertil Roos** (12. lokakuuta 1943 Göteborg – 31. maaliskuuta 2016 Wilkes-Barre, Pennsylvania, Yhdysvallat) oli ruotsalainen Shadow-tallin F1-kuljettaja. Hän osallistui yhteen F1-osakilpailuun kaudella 1974. Hän keskeytti kilpailussa, eikä saavuttanut pisteitä.

Roos voitti vuoden 1973 US Formula Super Vee -luokan mestaruuden. Hän kilpaili myös F2- ja Formula Atlantic -luokassa Kanadassa.

Roos perusti autokilpailukoulun Pennsylvaniaan lähelle Poconoa vuonna 1975. Vuonna 2007 koulu muuttui SCCA:n kilvanajokouluksi.

## Lähteet
Torsten Palm

**Torsten Palm** (23. heinäkuuta 1947 Kristinehamn) on entinen ruotsalainen F1-kuljettaja. Hän osallistui kahteen F1-osakilpailuun kaudella 1975. Palm sijoittui kymmenenneksi Ruotsin GP:ssä 1975.

## Lähteet
Luettelo suomalaisista kansanmusiikkiyhtyeistä ja -artisteista

Tämä on aakkosellinen luettelo suomalaisista kansanmusiikkiyhtyeistä ja kansanmuusikoista.

## Luettelo nimen mukaan
__NOTOC__

### A
*Anita Lehtola-Tollin
*Anna-Kaisa Liedes
*Anne-Mari Kivimäki
*Antti Järvelä
*Antti Paalanen
*Arto Järvelä

### B
*Bajo Cero
*Band'O
*Bill Hota & the Pulvers
*Blatentsaine

### E
*Eero Grundström
*Eero Turkka

### F
*Freija
*Frigg

### G
*Gjallarhorn

### H
*Haka
*Hedningarna
*Heikki Laitinen
*Heikki ja Suvi
*Helsinki mandoliners
*Hurja Halla

### I
*Ilona Korhonen
*Ilpo Saastamoinen

### J
*Janne Ojajärvi
*JPP
*Johanna Juhola

### K
*Kiharakolmio
*Kimmo Pohjonen
*Kouvon Frouva
*Kummat Sukat
*Kyläpelimannit

### L
*Liisa Matveinen
*Louhen Pelimannit

### M
*Maanakka
*Maria Kalaniemi
*Markku Lepistö & co
*mammantytöt!

### O
*Ojajärvi Blom Ojajärvi (OBO)
*
*Olli Kari

### P
*Pauliina Lerche & co
*Pekko Käppi
*Pohjannaula
*Polka Chicks
*Poropetra
*Puhti
* Pömpeli

### R
*Rymäkkä
*Rämpsäkät

### S
*Sanna Kurki-Suonio
*Sara Puljula
*Sari Kaasinen
Seppo Lammi
*Slobo Horo
*Snekka
*Spontaani Vire
*Suden Aika
*Suvi Sistonen
*Suo
*Suomen Miesorkesteri
*Sväng

### T
*Tallari
*Tapani Varis
*Trio Beoir
*Troka
*Tsuumi Sound System
*Tötterssön

### V
*Vilma Timonen

## Lähteet
Josephine McKim

**Josephine Eveline McKim-Chalmers** () oli yhdysvaltalainen uimari, olympiavoittaja ja näyttelijä. McKim voitti Los Angelesin kesäolympialaisissa 1932 kultaa 4&nbsp;×&nbsp;100 metrin vapaauintiviestistä, yhdessä Helen Johnsin, Eleanor Garattin ja Helene Madisonin kanssa. Neljä vuotta aikaisemmin Amsterdamissa McKim oli jo uinut pronssille 400 metrin vapaauinnissa. McKim edusti uintiurallaan seuratasolla *Carnegie Library Athletic Club*ia.

Uintiuransa jälkeen McKim meni naimisiin ja aloitti näyttelijän uransa. Hän esiintyi 1930-luvulla useissa elokuvissa, esimerkiksi yhdessä Tarzan-elokuvassa sekä tunnetussa kauhuelokuvassa Frankensteinin morsian. McKim kuoli 82-vuotiaana joulukuussa 1992.

## Filmografia

* *Movie Town* (1931)
* *Tarzan and His Mate* (1934)
* *[[Frankensteinin morsian]]* (1935)
* *The King Steps Out* (1936)
* *Lady Be Careful* (1936)
* *More Than a Secretary* (1936)

## Lähteet
Friitala

**Friitala** ( tai *Friby*) on osa Satakunnan maakunnassa sijaitsevan Ulvilan kaupungin keskustaajamaa. Friitalaa vastaavalla postinumeroalueella (28400 Ulvila) oli vuoden 2015 lopussa 5 705 asukasta. Friitala sijaitsee Kokemäenjoen eteläpuolella ja sieltä on matkaa Porin keskustaan noin seitsemän kilometriä. Friitala on osa Porin keskustaajamaa.

## Palvelut
Friitala on Ulvilan kaupallinen keskus. Hallinnolliset ja sosiaaliset palvelut kouluja lukuun ottamatta puolestaan sijaitsevat pääosin Kokemäenjoen pohjoispuolella Vanhassakylässä. Friitalassa ovat muun muassa Kauppakeskus Hansa, Ulvilan kirjasto ja Ulvilan lukio.

Friitala-talo puolestaan on entisen Friitala Oy:n nahkatehtaan tiloihin saneerattu kauppa-, toimisto- ja vapaa-ajankeskus. Rakennuksessa toimii myös Friitalan nahkamuseo. Nykyisin Friitala-talo Oy on kiinteistöosakeyhtiö, joka vuokraa tiloja moninaisiin käyttötarkoituksiin.

Friitalassa ovat lisäksi Ulvilan yhteiskoulu, Friitalan koulu ja Ulvilan lukio sekä päiväkoti Tuulenpesä.

## Liikenneyhteydet
Porin keskustaan pääsee Friitalasta Porin joukkoliikenteen busseilla 81 ja 90 sekä Seutuplussan busseilla 70, 71 ja 72. Valtatie 2:n varrella on pikavuoropysäkki, jossa pysähtyy yli 20 päivittäistä Helsingin ja Porin väliä kulkevaa pikavuoroa.

Porin lento- ja rautatieasemille on Friitalasta vajaan kymmenen minuutin ajomatka. Poriin johtavat myös pyörätiet, joita kulkee sekä taajama-alueella että valtatie 2:n rinnalla.

### Rautatieasema
Friitalan rautatieasema toimi vuosina 1895–1970, vuodesta 1932 nimellä Ulvilan rautatieasema. Asema sijaitsi Tampere–Pori-radalla. Asema aloitti toimintansa seisakkeena, mutta se laajennettiin vuonna 1932 rautatieasemaksi. Asemalta rakennettiin 1920-luvulla raide Friitala Oy:n tehtaalle. Teollisuusraide purettiin tehtaan toiminnan supistuttua 1980-luvulla. Matkustajaliikenne päättyi vuonna 1983, mutta satunnaisia tilausjunia pysähtyi vielä 1990-luvulla. Asema paloi vuonna 2003. Asemasta on jäljellä asemapäällikön talo ja laiturin jäännökset.

## Historiaa
Friitala mainitaan asiakirjoissa vuodelta 1446, jolloin eräs Friitalan tila lahjoitettiin Naantalin luostarille. Friitalaan kuuluvat varhaiset tilat esiintyvät nimillä Mattila, Uotila, Suurpää, Spinkkilä ja Hannula. Mattila jakaantui sittemmin tiloihin Kylä-Mattila, Uusi-Mattila, Fredrik-Mattila ja Vainio-Mattila. Uotilasta erotettiin Ketola ja Tommila eli Kuitti, ja Tommilasta Renfors. Suurpään tilasta muodostuivat Suurpää-Åkervall, Suurpää-Åkergård, Suurpää-Lääkäri, Suurpää-Bjong ja Suurpää-Frigrén-Koivisto. Rantalasta tuli Ali-Rantala ja Yli-Rantala.

## Lähteet

## Aiheesta muualla
Maanmittari Olof Mörtin tekemä Friitalan kartta  vuodelta 1698
Manuel Rosales

**Manuel Antonio Rosales Guerrero** (s. 12. joulukuuta 1952) on venezuelalainen oppositiopoliitikko. Hän toimi Maracaibon pormestarina vuosina 1996–2000 ja Zulian kuvernöörinä 2000–2008. Vuonna 2008 hän aloitti jälleen Maracaibon pormestarina, mutta kausi jäi kesken keväällä 2009. Rosales joutui pakenemaan maasta korruptiosyytösten johdosta. 

Ennen Un Nuevo Tiempo -puolueen perustamista vuosituhannen vaihteessa Rosales vaikutti Acción Democráticassa. Vuonna 2006 hän oli Un Nuevo Tiempon presidenttiehdokkaana ja sai toiseksi eniten ääniä Hugo Chávezin jälkeen. Vuonna 2009 Rosales joutui kotimaassaan syytetyksi korruptiosta. Hän piti syytteitä poliittisina ja haki turvapaikkaa Perusta. Chávez oli jo aiemmin uhkaillut häntä, ja 27. huhtikuuta Peru ilmoittikin myöntäneensä Rosalesille turvapaikan. Al Jazeera julkaisi syyskuussa 2009 Kolumbian syyttäjänvirastosta saadun videonauhan, jossa kolumbialainen palkkasoturi kertoo Rosalesin tarjonneen 25 miljoonan dollarin palkkiota Chávezin murhaamisesta vuonna 1999.

## Lähteet
Moving Waves

**Moving Waves** (joskus myös puhutaan nimellä **Focus 2**) on alankomaalaisen Focus-yhtyeen vuonna 1971 julkaistu toinen studioalbumi. Sille sisältyy yhtyeen tunnetuin kappale ”Hocus Pocus”. Albumi oli suuri menestys, se sijoittui brittilistalla sijalle 2 (vuonna 1972) ja Yhdysvalloissa sijalle 8 (vuonna 1973).

## Kappaleet

## Kokoonpano
*Thijs van Leer – piano, Hammond -urut, syntetisaattori, mellotron, harmoni, huilut, harmonikka, laulu
*Jan Akkerman – kitara, bassokitara, lyömäsoittimet 
*Cyril Havermans – bassokitara, laulu 
*Pierre van der Linden – rummut, lyömäsoittimet 

## Lähteet
Albert Brommels

**Johan Albert Brommels** (7. helmikuuta 1891 Ylimarkku – 15. kesäkuuta 1962 Närpiö) oli suomalainen poliitikko. Hänen puolueensa oli Ruotsalainen kansanpuolue.

## Elämä
Brommels syntyi maanviljelijäperheeseen, ja hän oli vuodesta 1915 naimisissa Anna Olivia Stenforsin kanssa. Heidän lapsiaan olivat toimitusjohtaja Krister Brommels ja sosiaalineuvos Jarl Brommels.

Brommels toimi kansanedustajana kahden kauden ajan, huhtikuusta 1945 heinäkuuhun 1951. Hän oli eduskunnassa toimiessaan sivistysvaliokunnan ja talousvaliokunnan jäsen. Vaasan läänin eteläistä vaalipiiriä edustanut Brommels oli poliittisella urallaan myös Bergön ja Närpiön kunnanvaltuustojen jäsen sekä presidentin valitsijamies vaaleissa 1950 ja 1956.

Brommels oli varsinaisilta ammateiltaan kansakoulunopettaja ja toimittaja. Brommels opiskeli Uudenkaarlepyyn seminaarisa, jossa hänen opiskelutoverinaan oli muun muassa Axel Åhlström. Brommels työskenteli opettajana Vöyrissä vuosina 1914–1915, Bergössä vuosina 1915–1922 ja Närpiössä vuosina 1922–1955. Vuosina 1915–1921 hän toimi myös lukkarina ja 1915–1920 postinhoitajana. Toimittajana hän työskenteli Vasa-Postenissa vuonna 1920 ja 1956–1960 *[[Kaskö Tidning]]issä* ja *[[Syd-Österbotten]]issa*. Hän kirjoitti myös pakinoita nimellä Post-Janne.

Vuonna 1975 ilmestyi Brommelsin elämäkertakirja *Albert Brommels: En österbottnisk idékämpe* Börje Sidbäckin toimittamana.

## Lähteet
Vanhakylä (Ulvila)

**Vanhakylä** eli **Vanha-Ulvila** (ruots. *Gammelby*) on taajama Ulvilassa. Se sijaitsee Kokemäenjoen pohjoispuolella, ja muodostaa Ulvilan keskustaajaman itäisen osan. Ulvilan kirkon ympäristö, johon Ulvilan kirkon ohella kuuluvat Ulvilan Pappilat, Saaren ja Isonkartanon kartanot, Trumetarin tila ja Liikistön muinaismuistoalue, on kulttuuriympäristönä merkittävä ja kuuluu Museoviraston vuonna 2009 määrittelemiin valtakunnallisesti merkittäviin rakennettuihin kulttuuriympäristöihin. 

Ulvilan kirkon tienoosta käytetään nimitystä Kirkonseutu. Kirkonseutu on pääasiassa maaseutumaista aluetta, mutta siellä sijaitsee Mynsterin asuinalue, jossa on muun muassa jalkapalloseura FC Ulvilan kotikenttä.

Kirkon lisäksi Vanhassakylässä sijaitsee Ulvilan kaupungintalo, Ulvilan uusi hautausmaa sekä muita kaupungin palveluja, kuten Vanhankylän koulu, jossa on noin 400 oppilasta. Vanhankylän liepeillä Krapiston alueella on Ulvilan vesitorni, jonka huipulla on Porin Karhunvartijoiden tähtitorni. Saarenluodossa, Kirkkojuovan takana on kaupungin virkistysalue. 

## Historia

Ulvilan keskiaikainen kaupunki sijaitsi Vanhassakylässä, mistä alueen nykyinen nimikin juontaa juurensa. Muistona keskiaikaisesta Ulvilasta ovat Vanhassakylässä sijaitseva Liikistön muinaismuistoalue sekä Ulvilan keskiaikainen kirkko. Kirkko sijaitsee varsinaisen Vanhankylän taajaman ulkopuolella, paikalla jossa keskiaikainen Ulvila sijaitsi. 

## Lähteet

## Aiheesta muualla
*
Miehen malli (Posteljoonan & Ystävien albumi)

**Miehen malli** on muusikko, koomikko ja televisio-/radiotoimittaja Joona Kortesmäen *Posteljoona & Ystävät* -nimellä julkaistu ensimmäinen studioalbumi. Albumi julkaistiin 2. heinäkuuta 2008. Albumin tunnetuin kappale on radiosoittojakin saanut "Nakuna", jolla vierailee Summeri-ohjelmasta tuttu Nuutti Takkinen nimellä Paha-Nuutti.

## Kappaleet
# Viiksekäs mies
# Nakuna (mukana Paha-Nuutti)
# Tarviin sua
# Rakkauden kesä (mukana Paha-Nuutti & Rauhatäti)
# Hautajaisissa
# Keskinkertainen (mukana Paha-Nuutti)
# Jahkaat
# Tuonne taakse metsämaan 
# Niin kauan ku mun henki pihisee
# Herra antaa, Herra ottaa

## Arvostelut
* Desibeli.net: 
* Rumba: *ristiriitainen*

## Lähteet
Manuela Stellmach

**Manuela Stellmach-Schubert** () on saksalainen entinen uimari ja olympiavoittaja, joka edusti urallaan myös Itä-Saksaa.  Stellmach voitti Soulin kesäolympialaisissa 1988 kultaa 4&nbsp;×&nbsp;100 metrin vapaauintiviestistä, yhdessä Kristin Otton, Katrin Meißnerin ja Daniela Hungerin kanssa.  Samoissa kilpailuissa hän voitti lisäksi pronssia 200 metrin vapaauinnissa. Kolmannen olympiamitalinsa Stellmach saavutti neljä vuotta myöhemmin Saksojen jo yhdistyttyä; Barcelonan olympialaisissa hän oli 4&nbsp;×&nbsp;100 metrin vapaauintiviestissä kolmas.

Stellmach menestyi uransa aikana myös pitkän radan MM-kisoissa; hän voitti kilpailuista yhteensä kolme kultaa, kaksi hopeaa ja yhden pronssin. Menestystä tuli myös pitkän radan EM-kilpailuissa; kahdeksan vuoden aikana hän voitti hämmästyttävät yhdeksän Euroopan mestaruutta sekä kuusi hopeaa. Kaikki hänen arvokisavoittonsa ovat viesteistä, paitsi 200 metrin vapaauinnin EM-kulta Bonnista 1989.

Uintiuransa jälkeen Stellmach on mennyt naimisiin. Hän edusti uintiurallaan seuratasolla *Sportclub Dynamo Berlin*iä sekä *Sportverein Preußen Berlin*iä.

## Lähteet
Teenage Mutant Ninja Turtles: Music from the Motion Picture

**Teenage Mutant Ninja Turtles: Music from the Motion Picture** on vuoden 2007 *[[Teini-ikäiset mutanttininjakilpikonnat (vuoden 2007 elokuva)|TMNT]]* elokuva-albumi. Sen julkaisi Atlantic Records. Levyllä kuullaan muun muassa yhtyeitä Gym Class Heroes, Jet, Cute Is What We Aim For, Cobra Starship, Billy Talent ja P.O.D. sekä kaksi Klaus Badeltin säveltämää bonusraitaa.

## Kappaleet
# 
# 
# 
# 
# 
# 
# 
# 
# 
# 
# 
# 
#  (bonusraita)
#  (bonusraita)

## Aiheesta muualla
* Allmusic